ชนัญญา ตั้งบุญจิตร

ชนัญญา ตั้งบุญจิตร หรือ อั๊ส เกิดเมื่อวันที่ (21 มีนาคม 2529 — ) เป็นอดีตนักร้องหญิง ในสังกัดค่าย เอ็กแซ็กท์ ในเครือจีเอ็มเอ็ม แกรมมี่  และนักแสดงชาวไทย จบการศึกษาในระดับปริญญาตรี คณะครุศาสตร์ เอกปฐมวัย จาก จุฬาลงกรณ์ มหาวิทยาลัยและศึกษาต่อในระดับปริญญาโท สาขาพุทธศาสตร์และศิลปะแห่งชีวิต จาก มหาวิทยาลัยมหาจุฬาลงกรณราชวิทยาลัย 

**ประวัติ**
อั๊ส ชนัญญา มีชื่อเสียงมาจาก การเป็นผู้เข้าแข่งขัน 8 คนสุดท้าย ของ  เดอะสตาร์ ค้นฟ้าคว้าดาว ปี 2 โดยถูกวาง Concept ให้เป็นนักร้องสาว Sexy นับเป็นการสร้างสีสันให้กับรายการ เดอะสตาร์ ค้นฟ้าคว้าดาว ปี 2 ทำให้เกิดเสียงชื่นชม และวิพากษ์วิจารณ์กันอย่างกว้างขวาง เกี่ยวกับ อั๊ส ชนัญญา จนเกิดเป็นกระแส Talk Of The Town ถึงขนาดทำให้ Website ชื่อดังอย่าง Pantip และ Sanook ล่มมาแล้ว ซึ่ง อั๊ส ชนัญญา ได้รับหมายเลขประจำตัวในการแข่งขัน เดอะสตาร์ ค้นฟ้าคว้าดาว ปี 2 คือ หมายเลข 7 โดยมีตำแหน่งเป็น รองชนะเลิศอันดับที่ 5 โดยผู้ชนะเลิศในปีนั้น คือ อรรถพล ประกอบของ
ภายหลังการแข่งขัน เดอะสตาร์ ค้นฟ้าคว้าดาว ปี 2 สิ้นสุดลง อั๊ส ชนัญญา ได้ออกอัลบั้มรวมศิลปิน The Star 2 ในชื่ออัลบั้ม Your Stars Your Songs ซึ่งอั๊สได้ฝากเสียงร้องไว้ในเพลง "ฝัน...ฝันหวาน" ต่อมาในปี พ.ศ. 2548 อั๊สได้มีผลงานการแสดงเรื่องแรก และถือเป็นเรื่องเดียวของเธอด้วย นั่นคือ พรุ่งนี้ไม่สายที่จะรักกัน ซึ่งเป็นละครโทรทัศน์ แนวโรแมนติกดราม่า ภายใต้สังกัด เอ็กแซ็กท์โดยได้ร้องเพลงประกอบละครไว้ 1 เพลง ชื่อว่า "จะทำให้ดีที่สุด" และในปี พ.ศ. 2549 อั๊สได้มีผลงานเพลง ชื่อว่า "ทุกเวลา" ซึ่งเป็นเพลงประกอบซิทคอมเรื่อง บ้านนี้มีรัก ถือว่าเป็นเพลงที่ประสบความสำเร็จที่สุดในฐานะนักร้องของ อั๊ส ชนัญญา
ปัจจุบัน อั๊ส ชนัญญา ได้หมดสัญญากับ เอ็กแซ็กท์และหันหลังให้กับวงการบันเทิงอย่างถาวร โดยเปิดโรงเรียนสอนร้องเพลง ในชื่อ "เดอะพลัส สตูดิโอ" และ ร้านอาหารเพื่อสุขภาพในชื่อ "บ้านเรือนไม้" ตั้งอยู่ที่ ถนนพระราม 2 ซอย 33 อีกทั้งเป็นนักร้องในคณะประสานเสียง "สานใจคอรัส" โดยชนัญญา ตั้งบุญจิตร ปัจจุบันเปลี่ยนชื่อและนามสกุลเป็น รินทร์สิตา ธนาเอกเสฏฐ์กุล ตั้งแต่ พ.ศ. 2555

**เส้นทางการประกวดร้องเพลง**
 ปี 2545 เนสกาแฟ มิวสิก ชาเล้นจ์ (ผ่านเข้ารอบ 10 คนสุดท้าย)- ปี 2546 First Stage Show (ศิลปินต้นแบบ นิโคล เทริโอ รองชนะเลิศอันดับ 1)- ปี 2547 เดอะสตาร์ ค้นฟ้าคว้าดาว ปี 2 (ผ่านเข้ารอบ 6 คนสุดท้าย)

**เพลงที่ใช้ในการแข่งขันเดอะสตาร์ ค้นฟ้าคว้าดาว ปี 2**
 เพลง ความทรงจำ ศิลปิน แอม เสาวลักษณ์ ลีละบุตร (รอบออดิชั่นภาคกลาง)- เพลง เธอรู้หรือเปล่า ศิลปิน ใหม่ เจริญปุระ (รอบคัดเลือกตัวแทนภาคกลาง)- เพลง พักตรงนี้ ศิลปิน เบิร์ด ธงไชย แมคอินไตย์ (รอบคัดเลือก 8 คนสุดท้าย)- เพลง ถ้าเธอพร้อม ฉันก็พร้อม ศิลปิน โบ สุนิตา ลีติกุล (แนะนำตัวอั๊ส หมายเลข 7)- เพลง พรุ่งนี้จะไปกับเธอ ศิลปิน โบ สุนิตา ลีติกุล   (คอนเสิร์ตเปิดตัว 8 คนสุดท้าย)- เพลง ขอแค่ได้รู้ ศิลปิน มิ้นท์ มาลีวัลย์ เจมีน่า (รอบ 8 คนสุดท้าย โจทย์เพลงช้า)- เพลง ไปด้วยกันนะ ศิลปิน คริสติน่า อากีล่าร์ (รอบ 7 คนสุดท้าย โจทย์เพลงเร็ว)- เพลง จะขอก็รีบขอ ศิลปิน ศิรินทรา นิยากร (รอบ 6 คนสุดท้าย โจทย์เพลงลูกทุ่ง)- เพลง นาทีที่ยิ่งใหญ่ ศิลปิน คริสติน่า อากีล่าร์ (เพลงอำลาการแข่งขัน)- เพลง พลิกล็อก ศิลปิน คริสติน่า อากีล่าร์ (Concert The Star 2) ณ อิมแพ็ค อารีน่า เมืองทองธานี

**ผลงานอัลบั้ม Your Stars Your Songs ชุดที่ 1 - 2 วางจำหน่าย 23 พฤศจิกายน พ.ศ. 2547**
 เพลง เพื่อดาวดวงนั้น / The Star 2- เพลง กุ้มใจ / The Star 2- เพลง คู่กัด / The Star 2- เพลง โด เร มี / อั๊ส เอิร์น ปาล์ม ใบเตย น้อง- เพลง คอนเสิร์ตคนจน / The Star 2- เพลง ไว้ใจได้กา / อั๊ส เอิร์น ปาล์ม ใบเตย น้อง นิว จิ๋ว เอ็ม- เพลง มาทำไม / อั๊ส พีท เอ็ม เอืร์น ปาล์ม น้อง ใบเตย- เพลง พลิกล็อก / อั๊ส เอิร์น ปาล์ม ใบเตย น้อง- เพลง ใจให้ไป / The Star 2- เพลง ฝัน...ฝันหวาน / อั๊ส- เพลง ขอเป็นคนของเธอ  / อั๊ส เอิร์น ปาล์ม ใบเตย น้อง

**ผลงานอัลบั้ม The Light of Love ด้วยแสงแห่งรัก วางจำหน่าย 13 กุมภาพันธ์ พ.ศ. 2548**
 เพลง ฟ้าเปลี่ยนสี / The Star 2 (อั๊ส เอิร์น ปาล์ม ใบเตย น้อง)

**ผลงานเพลงประกอบละคร**
 2548 เพลง จะทำให้ดีที่สุด ประกอบละคร พรุ่งนี้ไม่สายที่จะรักกัน ช่อง 5- 2548 เพลง เดี๋ยวรู้กัน ประกอบละคร รักละมุน ลุ้นละไม ช่อง 3 ร้องคู่กับ นิค รณวีร์ เสรีรัตน์- 2549 เพลง ทุกเวลา ประกอบละครซิทคอม บ้านนี้มีรัก- 2555 เพลง แค่ความฝัน ประกอบเรื่องสวัสดีความรัก 1 ใน 7 ภาพยนตร์ชุด "ความรัก ศรัทธา ปาฏิหาริย์" โดย เสถียรธรรมสถาน

**ผลงานละครโทรทัศน์**
 2548 พรุ่งนี้ไม่สายที่จะรักกัน  รับบท แพรดาว ช่อง 5

**ผลงานมิวสิกวีดิโอ**
 2548 เพลง คนปานกลาง ศิลปิน นิค รณวีร์ เสรีรัตน์

**ผลงานการแสดงคอนเสิร์ต**
 คอนเสิร์ต เดอะสตาร์ ค้นฟ้าคว้าดาว ปี 2 เมื่อวันที่ 31 ตุลาคม 2547 ณ อิมแพ็ค อารีน่า เมืองทองธานี- คอนเสิร์ต เดอะสตาร์ ค้นฟ้าคว้าดาว ปี 3 เมื่อวันที่ 30 เมษายน 2549 ณ อิมแพ็ค อารีน่า เมืองทองธานี
(นักร้องรับเชิญ)

**ผลงานละครเวที**
 ปี 2559 “ละครเวทีเล่นใหญ่ The Killing Game เกมนี้ฉันต้องรอด” รับบท บาบาร่า 

**อ้างอิง**

**แหล่งข้อมูลอื่น**
  บ้านเรือนไม้ ก๋วยเตี๋ยวเตาถ่าน อร่อยแปลกลิ้น.. หากินไม่ง่าย
หมวดหมู่:เดอะสตาร์ ค้นฟ้าคว้าดาว
หมวดหมู่:นักร้อง
หมวดหมู่:นักร้องหญิง
หมวดหมู่:นักแสดงหญิงชาวไทย